lumtande u Tixo, lwenze imfanelo yalo kuye, nakwabanye abantu? Ukwenzile oku u Tixo kwa manye amazwe, ngokwe nyaniso, “Uyavuma enako ” uku buye akupinde akwenze oko, kanjako “Nguye u Mlungise leli.”

EZIVELA KUBABALELANI.

Siyazisa ukuba asilitabatelipezu kwetu ityala lenteto zaba balelani betu, asitsho nokuti siyavumelana nazo zonke incwadi zabo esizishicilelayo.

KU MR. JOHN KNOX BOKWE, NAKWE ZINYE

IZIHLOBO EZI NGAMA KRISTU, EZITETA ISI XOSA.

Sihlobo esitandekayo, na bazalwana kuyo i Nkosi u Yesu Kristu :— Sifumene impendulo kwi ncwadi zetu esasi nibalele, ngomhla wama

30 ku May, na ngomhla we 5 ku July, ngalo nyaka udluleyo. Sifu­mene impendulo, ibalwe ngumzalwana wetu u John Knox, ibalwe ngomhla we 18 ku November, ngomnyaka we 1879 e Lovedale. Sinosizi ukuva ukuba umkosi obuhlatywe ngu Dr. Laws, obefike kuni evela e Lake Nyassa, kunye nowetu umkosi esasi wuhlaba sibeka i £100 ukuba kuqutywe ilizwi, awu pendulwanga. Izizatu ezibekiweyo, kusitiwa fanel’ ukuba zibange ukusweleka kwe mpendulo ngama Kristu ateta isi Xosa, ngo kuya e Lake Nyassa, zezi, zoku pitizela kwe lizwe, ne ngxoxo ezimalunga nokupatwa kwalo, ezite ke ezonto, zavelisa ukudimala ebantwini. Asini soli noko bazalwana abatandekayo base Africa, kuba siyazi kwa izinto ezinje, ziyaba binza kwa naba ngama Kristu kweli letu ilizwe, abafanele bona ukuba bayitande i Nkosi u Yesu Kristu, kuno ku fumane batinteleke emsebenzini zizinto zalomhlaba. Singa ke, singake sinikumbuze kwilizwi lika Tixo, kuba wona ama Kristu akudala abe ngenjenje ukwenza. Umpostile u Paulos, ebalela ama Korinte (2 Kor. viii. 1,2) ufike ancome amabandla ase Makedoniya ate nakuba esembandezelweni enkulu, nase buhlwempini obukulu, abonakala ezanekile izandla ngo ku kululekileyo, enceda. Lamabandla uwancoma kuzo incwadi zake kwabase Filipi na kwabase Tesalonika. Ama Kristu angama Hebrewu, abonakala ezixoza nempahla yawo abenayo, ebetwa yimfesane ku Mpostile (Hebrewu x. 34).

Asina kubuya sihlomele nteto kwincwadi yetu esa yibala ngomhla wama 30 ku May ogqitileyo, sinicela ke ukuba nibuye nipinde nifunde, niyifunde ngomtandazo, e lowo ebuza kwi Nkosi esiti, “Unga ndinge" nza ntonina.” Nokuba yisheleni enye inikwe i Nkosi u Yesu Kristu ukuba kuye kwaziswa igama lake kwi ntlanga e Lake Nyassa, yindyebo ezulwini. Ngulowo nalowo, uya kuzipendulela ngokwake pambi kwesihalo sokugweba sika Kristu. Ukuba ngoko abanye abavumi kunceda kulomsebenzi ungaka ukuba mkulu, makati lowo nalowo kuni akangele ukuba abe nento ayenzayo, ukuze atakazelelwe ngu Kumkani Omkulu, aqonde ukuba ube wululamele lomyolelo wake wokuti “ Hambani nizifundise zonke intlanga.” Ukuba akuna ku hamba ngokwako unako ukurbla imali, ukuncedisa ukuba kutunyelwe ilizwi kwa banye ; kanjako unako ukutandaza.

Ndisesenu isihlobo esitandekileyo, nomzalwana wenu ku Kristu i Nkosi Yetu.

C. H. Malan.

I Sekritari Yebandla loku Ncedisa uku Tunyelwa kwe Lizwi. 42 Stanhope Gardens, London, 3 Fubruary 1880.

Yiyo le mpendulo asingisela kuyo u Major Malan, kwi ncwadi yake esiyi faka kwi Sigidimi sale nyanga, eyayi pendula incwadi yake ka May, wo nyaka odluleyo.

Lovedale, Alice

South Africa

Nov. 18, 1879

Nkosi yam etandekayo,

Nakuba ndi qala namhla nje uku kwazisa ukuba incwadi yako, ebonisa utando, ndiyi fumene, yabe ibeyi nteto ibekiswa kuma Kristu ateta isi Xosa e South Africa, wabe ubu funa wena ukuba iguqulwe ifakwe e *Sigidimini Sama Xosa*; mandi kwazise ukuba yona yati isiti qata apa yaseli guqulwa, ifakwa kwi *Sigidimi* sika August odluleyo. Ndiku tumela ke sona nawe, hleze kanti, ube akusi fumananga ngeloxesha.

Bendi lalele ixesha eli lonke, ndi siba kode kubeko impendulo, nama- linga oku pendula umkosi owawu hlatyelwe ama Kristu ateta isi Xosa, kodwa kude kube ngo ku nje, andi keva nento. Kunga tshiwo namalunga nomkosi owabu hlatyiwe ngu Dr. Laws, ngo May odluleyo, awu pendu­lwanga bani nawo. Yinxalenye yezinto ezi bangele ukuba ndi zilazile uku bala.

Izipitipiti ebezi sand’ ukubako, kunye'ne ngxoxo ezi bekisele eku lau- lweni kwe lizwe, zite ezonto zavelisa ukudimala, noku nga noneleli kanye umteto—gxebe isiyalo esiti, “ Zinamatiseleni intando zenu kwi zinto za pezulu, kunge kona kwi zinto zo mhlaba.” Ngapandle kokuba kude kubeko imvuselelo, kusuke kude maka fumane akale umntu ati, “Azi siya kuba yintoni na,” ndi bandakanya aba mhlope naba mnyama, Kunga bani na, kunga bani na, ekuya kuti nge mizamo yabo nga lama xesha anje uku ngcwaliseka kwawo, ku vuseleleke uninzi ukuba

Ndipela nge mibulelo kuwe

Ndim ozi tobileyo wako,

J. K. Bokwe.

East London, March 11th, 1880.

Nkosi yam etandekayo :—

Kaundifakele lamazwana, okupendula incwadi ka Gaba, exoxa ngo msito. Ke mna, ngobuntwana endi bubo, ndiya mbulela. Ude wacana eyona nto ifanele ukwaziwa ngabo bonke abantu, abakulele e Mlungwini. Ewe mandike ndicaze kancinane nam. Ndaka ndabona mhla kwa tshata umfo ka Bidli, kwiminyaka emashumi mabani edluleyo, ndawa bona apo ama Kristu, naba shumayeli bendawo ngendawo beze emsitweni. Kwabako kona nabafundisi abamhlope. Izinto eloxa zibe ziquba kakuhle. Namhla umfo ka Gaba uxoxa ngalo mihla yadlula nabantu bayo, aze ukugqibela afake umbuzo ku madodana ne ntombi elixesha okokuba balwenzele ntoni na uhlanga engalatwayo- kutiwe nantsiya? Ewe, akuko nto okwenene ingalatwayo ludodana ne ntombi, abantwana abafundisiweyo. Lonto ibangwa yintoni na Yenziwa kukuba ute umntwana ekula, efunda esikuleni, waye sele melwe kukuba afunde msinya, ade apume aye kufuna inkonzo kuma Ngesi. Ke, ude apume esikuleni umntwana lowo, afike ekaya, evela kuhlanjwa, kususwa ingcambana yobu denge. Bati ke abazali bake, mntwana wetu, kuya kutiwani na ukuze sipile? Kauhambe uye kufuna umsebenzi e Mlungwini. Ke umntwana lo use notando nemvo yoku tobela abazali. Ade ahambe okunene, ahlale inyanga ezimbini nezintatu apo. Ufike wanamaqabane alungileyo nakohlakeleyo. Kodwa icebo elilungileyo, bancinane ongabafumana beli landela. He makati ke umfana lowo akumbule ne kaya, aziqubule agaleleke ekaya, ke mhla ati qata ekaya unje nge Ruluneli endlwini yakokwabo. Ati esazi nje okokuba wayi shiya ipunga ikofu, iyi punga lisapuma igala, ayifune lento kutiwa yeyentongo, iti indawo ka yise inikwe yena. Namhla nditeta imbeko, uhlonelo ufike unozala sele ngqingqizela kuba namhla kufike unyana, ufike kusitiwa ngu Mlungu nokubizwa, ati engu- Mxosa nje abe ngu Mlungu. Kufike indoda engu yise seyipendulana nale nkosana, nankuya unyana engqindiva esitulweni endlwini, sele dokozelisa ngeli zwana elingqebelelana, kuba sele ngu mninimzi kuba evela eMlungwini, sele siti ukuteta akutetiswa kuba engumntwana abonwe se­le shwabanise intshiyi, sele siti mna into ezinje andizifuni. Baya qala uku qabuka abazali umntwana wabo usele balahlekile akasazani nawo onke amasiko abo, nenteto neziyalo akasazi nyamekele. Ke sebe fumane babambelele ezidleleni baye bengase nakunceda. Ke lento, kuti xa kuko umsito, ube yinto yentsapo, kungenxa yokuba bayinikwa nini bazali indawo yobukulu, apo uya kufika behlangene kona udodana nentombi, bati okwenene abantu abakulu amadoda nabazalikazi ufike behleli pandle, endlwini kuhleli onyana abe Lungu, into oya kufike zi- tet ainteto yom Lungu, umhlaumbi ufike sebe shwampiljza besiti ngelabo bateta Isingesi. Yiyo ke lento nahlutwayo imihla yokugcoba kwama Kristu, yaba yimihla yabaginwa. Mna mbali ndingomnye wabafana belixa, ongazi nento ngamasiko ohlanga ke. Kodwa kawutabate elicebo, we­na mntu mdala onosapo, fundisani intombi. Ke xa nenze lonto niya ku- fumana amadodana efunda imisebenzi yokunyusa uhlanga, kuba efu- ndiswa zizi lingane zawo ezizintombazana ezifundileyo. Nalo ke icebo, ukuze niyibone into eya kwenzelwa uhlanga—fundisani intombi kakulu.

Ndim wase luhlangeni D. Thomas.

Blythewood 5th. March 1880.

Mhleli.—

Yindawo poqo le ibekwa ngu Mr. Mama kuti. Koko ke amakowetu anela ukuti. Lusapo Iwetu hambani niye ku sibusela umbuso wase Mlungwini, nini eniya ku sihlanganisa no Mlungu . ngokwazi incwadi zake, kuba yena wenza ngo bulumko bokwazi zona. Kakade azizange zihlangane izizwe zingazani, ngo mbuso, nge ngxoxo, nange mbuto yesiteto esiza kuwa emhlabeni. Ke lusapo tina ezizinto asi na kuzifikelela. Hambani ke. Namhla ke ati, saza seva ukuti abantwana betu base besilaula, into nati esi nga zange siyi baliselwe ngo bawo.

Xa ku nyulwa amadoda e Parlamente, ku satiwa kuti nyulani u Nantsi, kume ngokoke. U Hayi isengu Ewe woku zikonzela. Kananjako ama kowetu ase zi Erf zo Nantsi no Nantsi.

Ke ama kowetu, aya kuti isiteto sako, asiyi'hlabanga imixelo yetu. Isiteto sililifa. Kodwake u Mlungu uvale wenza isimamalala soqilima olungenalo nequbu loku rwecwa nango zipo. Imfundo yona ite dlakana, kubani nabani oyifunayo. Amalungelo oku yikutaza ubuni ba­yo. Wamiswa wema umteto nga kuwo, wabanjwa yinto yonke wona.